Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli kaitseminister kinnitab:
Iisrael kiirendab oma ennetavat terrorismivastast sõda,
rõhutades, et "kõik võimalused on laual".
ÜRO hoiatab, et eilse kokkupõrkega sarnased intsidendid Jenini linnas
ähvardavad tõugata regiooni sügavamale surmavasse kriisi.
USA väljendab sügavat muret Iisraeli kavatsuste suhtes
edendada tuhandete elamute ehitust
Juudamaal ja Samaarias, Läänekaldal.
Iisraeli kaitseaparaat jätkab terrorismivastaseid ründeoperatsioone
mis tahes sektori vastu,
kust lähtuvad ohud Iisraeli tsiviilelanike ja vägede vastu.
Iisraeli kaitseminister Yoav Gallant,
kes külastas viit eilsel missioonil Jeninis haavata saanud eriüksuslast,
teatas sisuliselt, et Iisrael suurendab oma operatiivset survet
terrorielementide vastu, kus iganes nad oma inetut pead ka ei tõstaks,
ja et "kõik võimalused" selle sihi saavutamiseks on "laual".
Minu juhised kogu kaitseväele ja nende küsimustega seoses
eelkõige IDF-ile, piiripolitseile ja ISA-le,
on viia läbi ennetus- ja ründeaktsioone mis tahes sektori vastu,
kust lähtuvad ohud Iisraeli tsiviilelanike ja sõdurite vastu.
Jõuame kõikjale. Ja vajadusel säilitame oma tegutsemisvabaduse
kõigi vajalike meetoditega. Kõik võimalused on laual
ja kõik, mis on vajalik Iisraeli kodanike kaitsmiseks, tehakse ära.
Enne Jeruusalemma esikaitseametniku visiiti
külastas ka Iisraeli peaminister Benjamin Netanyahu
haavatud sõdureid Haifas Rambami haiglas, ja kinnitas seejärel,
et Iisraeli kaitseaparaat lööb terroriste jõu ja sihikindlusega.
Lööme terroriste jõu ja otsustavusega.
Viimastel kuudel oleme likvideerinud ja vahistanud rekordiliselt terroriste
ning see toimus ka Jenini piirkonnas toimunud operatsiooni ajal.
Meie väed likvideerisid mitu terroristi ja vahistasid teisi.
Nende pihta avati varitsusest tuli ja nad tegutsesid eeskujulikult.
Käisin just haavatute juures. Väga muljetavaldavad inimesed.
Nad pärinevad kõigist Iisraeli ühiskonnakihtidest
ja seda on tähtis näha - üks druus, üks etiooplane ja üks sõdur,
kes emigreerus Ukrainast kümne kuu eest, pluss teised sõdurid.
Lihtsalt liigutav on näha, kuidas nad üksteist õlg õla kõrval aitasid
ja kuidas nad lahingus tegutsesid, et kaaslasi päästa.
See on meie otsustavus, tugevus ja meie pühendumus
võidelda terrorismiga kõikjal. Teeme seda ka edaspidi.
Nende sõduritega kohtudes mõistate,
et Iisraeli rahvas ja Iisraeli riik võivad kindlasti uhked olla.
Tasub märkida, et eilne intsident
Samaaria rajooni põhjaosas asuvas Jenini linnas leidis aset pärast seda,
kui piiripolitsei YAMAS-i eriüksuslased kes tegutsesid nii avalikult kui salaja,
pidasid kinni kahtlusaluse,
terroriagendi, kelle Hamasi tippametnikust isa
kannab praegu Iisraeli vanglas terroriga seotud karistust.
Ja kuigi Iisraeli operaatorid olid silmitsi kümnete võitlejatega,
kes püüdsid neid takistada, oli kavandatud missioon edukas.
Terrorivastase tegevuse ajal
ründasime nii avalike kui ka salajõududega sihtmärki Jeninis.
Operatsiooni käigus kohtasime kohalike võitlejate vastupanu
püssitule ja lõhkekehade abil. Massiivse tule ja teiste vahenditega
vahistasime tagaotsitava ja tabasime mitmeid terroriste.
Juudea ja Samaaria YAMASi üksus
soovib jõudu operatiivtegevuse käigus haavata saanuile.
Koos julgeolekujõududega jätkame sihikindlalt operatiivtegevust
kõikjal, kus vaja, et terrorit tõkestada ja kaitsta Iisraeli kodanikke.
Väärib märkimist, et lisaks Jenini operatsioonile,
mille käigus likvideeriti sisuliselt kuus Palestiina võitlejat,
kellest üks osutus 15-aastaseks alaealiseks,
ja haavata sai üle 60 teise; teatati sõidukist, mis sõitis otsa
Nazled Zeidji küla lähedal rutiinset operatsiooni teinud IDF vägedele.
Selle tulemusel said viga kaks IDF sõdurit.
Seetõttu avasid IDF-i jõud sõiduki suunas tule,
vigastades juhti ja kaasreisijat.
Meedikutetiimid andsid neile esmaabi ja toimetasid nad edasi haiglasse,
samal ajal kui IDF käivitas juhtunu kohta juurdluse.
Lisaks viskas noor ründaja
Petlemmast edelas asuvas Husani külas tulepommi
lähedalasuvat kiirteed turvanud IDF sõdurite suunas.
Iisraellased avasid vastutule, elimineerides palestiinlasest ründaja.
Seejärjel puhkes vägivaldne märul,
kui kümned külaelanikud loopisid kive ja põlevaid autokumme,
millele sõjaväelased vastasid mässuohjevahenditega.
Vägivaldse sündmuse käigus vahistati üks palestiinlasest märatseja,
kes olevat visanud Iisraeli vägede suunas Molotovi kokteili.
Vahepeal - IDF, ISA ja piiripolitsei eriüksuslased
tegid öösel terrorismivastaseid reide
operatsiooni Lainemurdja osana,
mille käigus vahistati Juudamaa ja Samaaria rajoonides
kuus kahtlustatavat terroristi.
Iisraeli vägede seas keegi õnneks vigastada ei saanud.
ÜRO peakorteris New Yorgis
tsiteeris ÜRO peasekretäri pressiesindaja Farhan Haq
ühenduse Lähis-Ida rahu erisaadiku Tor Wenneslandi avaldust,
kus ta hoiatas, et eilne eskalatsioon Jeninis
ähvardab "tõugata regiooni sügavamale surmavasse kriisi".
Sündmused Jeninis pärast Iisraeli julgeolekujõudude operatsiooni
ja sellele järgnenud tulevahetust, mille tulemusel sai surma viis palestiinlast,
sealhulgas laps, ning haavata ca 60 palestiinlast ja 7 iisraellast.
Vähemalt. Usun, et arvud kasvavad, kui siin räägime.
Sellised eskalatsioonid ähvardavad regiooni sügavama surmava kriisiga.
Wennesland õhutas pooli vältima olukorda eskaleerivaid aktsioone,
ja astuma samme poliitilisele teele naasmiseks.
Pressiesindaja Haq vastas ka küsimusele Iisraeli kavatsuse kohta,
millest teatati nädala alguses,
nimelt kiita heaks üle 4500 uue eluaseme ehitus
Juudamaa ja Samaaria eri paigus,
et tulla toime kasvava eluasemepuudusega.
Ja kuigi enamuse ajast viimase 65 aasta vältel
tunnistati neid alu ametlikult vaidlusaluseks territooriumiks
Iisraeli ja palestiinlaste vahel, siis alates 2016. aastast,
kui võeti vastu ÜRO Julgeoleku- nõukogu resolutsioon 2334,
kuna toonane Obama valitsus otsustas kuu enne ametist lahkumist
hääletusel erapooletuks jääda,
muutis ÜRO oma nn Läänekalda terminoloogiat ―
nimetades neid Palestiina aladeks, mis on olnud okupeeritud al 1967. a,
sealhulgas Ida-Jeruusalemm.
Lisaks muutis resolutsioon sisuliselt igasuguse Iisraeli kohalolu
Juudamaal, Samaarial, Jordani orus ja Ida-Jeruusalemmas
juriidiliselt kehtetuks,
nimetades seda "rahvusvahelise õiguse räigeks rikkumiseks
ja peamiseks takistuseks kahe riigi lahendusele
ning õiglasele, kestvale ja kõikehõlmavale rahule."
Tor Wennesland, Lähis-Ida rahuprotsessi erikoordinaator,
ütles täna, et on sügavalt mures Iisraeli valitsuse eilse otsuse pärast
muuta 1996. aastast kehtinud asunduste planeerimise protseduure,
mis eeldatavasti kiirendab asunduste laiendamist.
Samuti häirib teda Iisraeli planeerimisametite poolt
järgmisel nädalal heaks kiidetav otsus üle 4000 asunduselamu ehituseks.
Kordame, et Iisraeli asunduste rajamisel Palestiina territooriumil,
mis on okupeeritud al 1967. aastast, sh Ida-Jeruusalemmas,
puudub õiguslik alus ja see on rahvus- vahelise õiguse räige rikkumine.
Hr Wennesland kutsus Iisraeli valitsust peatama ja tühistama otsuseid,
mis takistavad kahe riigi lahenduse
ning õiglase, kestva ja kõikehõlmava rahu saavutamist.
Oluline on rõhutada, et koos USA toonase erapooletuks jäämisega
toetasid resolutsiooni 2334 vastuvõtmist,
mis tähendas Palestiina narratiivi kaasamist rahvusvahelisse õigusesse,
riigid nagu Prantsusmaa, Ühendkuningriik, Jaapan,
Uus-Meremaa, Hispaania, Ukraina, Venemaa ja Hiina.
Väärib märkimist, et ka USA väljendas eile muret
Iisraeli otsuse pärast edendada
üle 4500 elamu ehitamist Läänekaldal.
Lisaks rõhutas välisministeeriumi pressiesindaja,
et Bideni valitsus on mures Jeruusalemma otsuse pärast
lühendada drastiliselt ehituslubade taotlus- ja saamisprotsessi asundustes
mida Washington peab praeguse valitsuse juhtimisel
rahvusvahelise õiguse järgi ebaseaduslikuks,
vastavalt resolutsioonile 2334.
Aitäh, et vaatasite TV7 Iisraeli Uudiseid!
Kui meie saated teid õnnistavad
ja soovite toetada TV7 Iisraeli büroo annetuspõhist tegevust,
kaaluge rahalist annetust.
Seda saab teha meie kodulehel www.tv7israelnews.com
Õhutame ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri